มีอาการบวมตรงอวัยวะเพศ(บริเวณแคม)ค่ะ แต่ไม่เจ็บไม่ปวดอะไรเลยลองจับดูก็เหมือนก้อนเนื้ออ่ะค่ะ เลยสงสัยว่าอาการนี้มันเกี่ยวกับ ปจด. ไม่มาด้วยหรือป่าวคะคือเคยไปหามาเพราะ ปจด. ไม่มาเป็น 2-3 ปี เค้าอัลตราซาวน์ค่ะ(ไม่เคยมีเพศสัมพันธ์)เคยให้ยามาทานผลคือฮอร์โมนผิดปกติค่ะ ....ส่วนอาการบวมนี่น่าจะมีมานานแล้วแต่ไม่เคยสังเกตุเลยค่ะ ไม่มีความรู้สึกอะไรปกติทุกอย่างแบบนี้จะมีปัญหาอะไรไ่ะคะ
สวัสดีค่ะ อาการบวมบริเวณแคม จับดูแล้วเหมือนก้อนเนื้อดังกล่าว น่าจะเป็นอาการของการมีถุงน้ำของต่อมบาร์โธลินเกิดขึ้นซึ่งโดยปกติต่อมบาร์โธลิน (Bartholin's gland) เป็นต่อมขนาดเล็กที่อยู่ตรงแคมใหญ่ทั้ง 2 ข้าง มีหน้าที่ผลิตเมือก โดยจะมีท่อมาเปิดออกที่บริเวณใกล้ปากช่องคลอด หากท่อของต่อมมีการอุดตัน จะทำให้เมือกที่สร้างจากต่อมสะสมอยู่ในต่อมมากขึ้นเรื่อยๆ จนกลายเป็นก้อนถุงน้ำซึ่งจะทำให้คลำได้เป็นก้อน ตรงบริเวณแคมใหญ่ติดกับปากช่องคลอด โดยปกติถุงน้ำนี้จะไม่ทำให้เจ็บ แต่อาจทำให้ขัดๆ ได้เวลาเดินแต่หากถุงน้ำของต่อมบาร์โธลินนี้เกิดการอักเสบติดเชื้อ ก็จะทำให้มีอาการบวมแดง เจ็บและปวด และอาจทำให้มีไข้ได้สำหรับการรักษา หากถุงน้ำมีขนาดเล็กและไม่มีการอักเสบ การนั่งแช่ในน้ำอุ่น วันละ 2-3 ครั้ง ครั้งละ 20-30 นาที อาจช่วยให้ก้อนยุบลงได้ เนื่องจากความร้อนจะไปขยายเปิดปากท่อของต่อมออกได้ หากก้อนไม่ยุบหายไป หรือมีการอักเสบเกิดขึ้น คือมีอาการปวดหรือเจ็บ หรือมีการบวมแดงของถุงน้ำจะต้องทานยาปฏิชีวนะ ร่วมกับการผ่าตัดระบายเมือกและหนองออกค่ะนอกจากถุงน้ำแล้ว การมีก้อนที่บริเวณแคม อาจเกิดจากเนื้องอกและมะเร็งได้ แต่ก็พบได้น้อยมากมากส่วนการที่ไม่มีประจำเดือนมา 2-3 ปี อาจเกิดจากมีโรคอ้วนมีภาวะถุงน้ำจำนวนมากในรังไข่(PCOS)มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำมีเนื้องอกของต่อมใต้สมอง เป็นต้น ส่วนการมีก้อนที่บริเวณแคม ไม่ใช่สาเหตุของการที่ประจำเดือนไม่มาค่ะ แต่หากได้ไปพบแพทย์ตรวจแล้วไม่พบสาเหตุดังกล่าว ก็น่าจะเกิดจากการทำงานของรังไข่ผิดปกติดังกล่าวค่ะ